
POČETAK OŽUJKA ...A, NAKON 
U ZNAKU CVIJ EĆA... PROLJEĆA STIGLA ZIMA 


Tratinčice i maslačak 
stvorili su cvjetni tepih 


Druga polovica ožujka 
donijela je i snijeg 

SRETNI VAM USKRSNI BLAGDANI Uz 
MOLITVU IBLAGOSLOV U SVOM DOMU 


Sa područja Općine Radoboj u 
2019. godini odvezeno je ukupno 
67,42 tone papira i plastike 


ODVEZENO 1 
DEPONIRANO 500 
TONA OTPADA 


S područja Općine Radoboj u 2019. 
godine odvezeno je i deponirano uku- 
pno 500 tona otpada. Podatak je to iz 
Izvješća o izvršenju plana gospodare- 
nja otpadom Općine Radoboj za 2019. 
godinu. Najviše je bilo komunalnog 
otpada, ukupno 320,60 tona, slijedi kru- 
pni otpad ukupno 112,80 tona, dok je 
papira odvojeno 26,82 tona i pet amba- 
laže 40,07 tona. Prikupljanje mješovitog 
komunalnog otpada provodi se odvo- 
ženje svakog drugog tjedna, što obavlja 
Krakom d.o.o. pražnjenjem spremnika 
kojeg imaju sva domaćinstva. Papir i 
plastika prikuplja se i odvozi također 
dva put mjesečno i za to domaćinstva 
imaju posebne plave spremnike. Uku- 
pno je obuhvaćeno 979 kućanstava, dok 
se industrijski otpad od gospodarskih 
subjekata odvozi na temelju ugovora s 
korisnicima prema pozivu. Odvojeno 
prikupljanje otpada na području Općine 
Radoboj provodi se od početka srpnja 
2013. godine, a jednom godišnje organi- 
zira se prikupljanje i odvoženje krupnog 
otpada. Na lokacijama do kojih ne može 
doći vozilo, koje sakuplja otpad, postav- 
ljeni su veći spremnici koji se prazne 
prema potrebi. 

Na području Općine Radoboj ima pored 
toga ukupno devet eko-otoka na kojima 
su postavljeni spremnici za papir, staklo 
i plastiku, a dio otpada završava u reci- 
klažnom dvorištu u Krapini kuda sami 
mještani odvoze određene vrste otpada. 
Tijekom 2019. godine na području Op- 
ćine Radoboj sanirano je jedno manje 
divlje odlagalište u akciji Zelena čistka. 
Zahvaljujući organiziranom prikuplja- 
nju i odvozu, te stalnom apeliranju na 
stanovništvo, da smeće ne bacaju u 
šume i potoke zagađenje okoliša po- 
sljednjih godina sve je manje. 

Izvješće su općinski vijećnici prihvatili i 
bit će dostavljeno nadležnim službama 
u Krapinsko zagorskoj županiji. 

Buduća šetnica u centru Radoboja. 
Od općinske zgrade do kružnog 
toka neće biti prometa 


PJEŠAČKA ZONA U 
SREDIŠTU RADOBOJA 


U samom centru Radoboja sve je više 
objekata kulturnog i društvenog sadr- 
žaja, među kojima su Muzej Radboa, 
Pokazno - edukacijski centar, Hiža 
zagorskih štrukli, Hiža vinove loze i 
Radobojski trnac što već sada, a u bu- 
dućnosti još više iziskuje omogućavanja 
sigurnog kretanja pješaka, posjetitelja 
tih objekata, pa je prihvaćen prijedlog 
da se odredi pješačka zona. 

Nakon pribavljene suglasnosti Mini- 
starstva unutarnjih poslova na sjednici 
Općinskog vijeća donijeta je Odluka o 
dopuni odluke o uređenju prometa na 
području Općine Radoboj. Odlukom je 
predviđeno da se prometnica od zgrade 
Općine do kružnog toka zatvori za 


promet motornih vozila i da se pretvori 
u pješačku zonu. Omogućeno je tako 
izvođenje potrebnih radova za koje su 
već osigurana sredstva, a biti će to prvi 
korak na realizaciji nove regulacije pro- 
meta u samom središtu Općine Rado- 
boj. Urbanističkim planom predviđeno 
je, naime, da se sadašnja trasa promet- 
nice koja obilazi Župnu crkvu sa sjever- 
ne strane premjesti na južnu stranu, 
tako da i na tom potezu u budućnosti 
bude pješačka zona. 

Nakon uređenja pješačke zone lokalni 
promet iz središta Radoboja prema 
županijskoj cesti Krapina - Radoboj - 
Gorjani odvijati će se obilazno s prila- 
zom kod župne crkve. 


POVEĆANA POMOĆ 
ZA NOVOROĐENE 


Općinsko vijeće Općine Radoboj na sjednici održanoj 11. ožujka donijeli su Izmje- 
nu programa javnih potreba u socijalnoj skrbi i zdravstvu Općine Radoboj za 2020. 
godinu. Tom izmjenom povećana je jednokratna novčana pomoć za novorođenu 
djecu. Tako će pomoć za prvo dijete iznositi 2.000 kuna, a za svako daljnje dijete 
1.000 kuna više, dakle za drugo 3.000, za treće 4.000 kuna i tako dalje. Pomoć će 

se isplaćivati prema zahtjevima, a pravo na nju imaju roditelji s prebivalištem na 
području Općine Radoboj. U toj se općine, inače, godišnje rodi tridesetak djece. 

RAZVOJ KULTURNIH SADRŽAJA I TURIZMA NA RADOBOJSKOM PODRUČJU 


POGLED U BUDUĆNOST 


Uz kulturno turističke sadržaje koji su realizirani u tijeku su realizacije ili će tek doći na red u Općini Radoboj gleda se iu 
daljnju budućnost. Prišlo se, naime, izradi idejnih prostornih studija za radobojska naselja, kako bi se predvidjeli radovi na 
novim projektima, koji bi trebali u znatnoj mjeri promijeniti izgled pojedinih prostora. Tako se u samom centru Radoboja 
predviđaju značajne promjene u smislu odvijanja prometa, kod čega se prije svega misli na stvaranje pješačkih zona i perivoj- 
no uređenje. Tu je zatim sportsko - rekreacijska zona koja već sada dobiva nove sadržaje, slijedi projekt knjižnice na otvore- 
nom, uređenje i prenamjena postojećih zgrada i ostali sadržaji. 

U daljnjoj realizaciji projekta, studija predviđa uređenje ostalih naselja i gradnju novih sadržaja. Evo kako autori projekta 
vide neke od budućih sadržaja na području Općine Radoboj. 


a onu Ke 


u. 


VIJEĆNICI OPĆINE RADOBOJ ODRŽALI 21. SJEDNICU 


GOSPODARENJE OTPADOM, KONCESIJE | RASPORED 
FINANCIJSKIH SREDSTAVA GLAVNE TEME RASPRAVE 


Na dvadesetprvoj sjednici Općinskog vijeća Općine Radoboj, koja je održana 11. ožujka 2020., vijećnici su razmatrali izvršenje 
plana gospodarenja otpadom za 2019. godinu, godišnji plan davanja koncesija na području Općine Radoboj za 2020, donijeli su 
Odluku o uređenju prometa na području Općine Radoboj, osnovali su stručno povjerenstvo za koncesiju, izmijenili su program 
javnih potreba u socijalnoj skrbi i zdravstvu, prihvatili izvještaj o korištenju proračunske zalihe i donijeli odluku o raspodjeli fi- 
nancijskih sredstava za rad dobrovoljnih vatrogasnih društava. Nakon što je na prethodnoj sjednici donijeta Odluka o obavljanju 
dimnjačarske djelatnosti na području Općine Radoboj, na ovoj je sjednici donijeta Odluka o raspisivanju koncesije za dimnjača- 
ra. Detaljnije o nekim od točaka dnevnog reda 21. sjednice Općinskog vijeća Općine Radoboj u sljedećim prilozima. 


Poštovani mještani Općine Radoboj 


Općina Radoboj i Stožer civilne zaštite 
svakodnevno od pojave zarazne bolesti 
COVID-19 uzrokovane koronavirusom 
prate preporuke, zaključke i upute 
Stožera civilne zaštite RH, Ministarstva 
zdravlja, Zavoda za javno zdravstvo 
RH, Ministarstva unutarnjih poslova 

- Ravnateljstva civilne zaštite i drugih 
nadležnih ustanova i tijela, te sukladno 
istima Općina Radoboj i Stožer civilne 
zaštite poduzimaju odgovarajuće mjere 
na području općine i djeluju preventiv- 
no na informiraju javnosti. 

Ukratko o bolesti; bolest COVID-19 
uzrokovana širenjem koronavirusa 
(SARS-CoV-2) izaziva blage simptome 
slične gripi, poput - povišene tjelesne 
temperature, kašlja, otežanog disanja, 
bolova u mišićima i umora. Sumnja na 
infekciju koronavirusom postavlja se u 
slučaju kad su zadovoljeni sljedeći kri- 
teriji: 1. akutna respiratorna infekcija 
(barem jedan od sljedećih simptoma: 
povišena tjelesna temperatura, kašalj, 
kratak dah bez obzira zahtijeva li hospi- 
talizaciju), 2. tijekom zadnjih 14 dana 
prije početka simptoma barem jedan od 
sljedećih epidemioloških kriterija: bliski 
kontakt s potvrđenim ili vjerojatnim 
slučajem infekcije koronavirusom ili 
boravak u zahvaćenom području. 

U težim slučajevima javlja se teška upa- 
la pluća, sindrom akutnog otežanog 
disanja, sepsa i septički šok koji mogu 
uzrokovati smrt pacijenta, a osobe koje 
boluju od kroničnih bolesti podložnije 
su težim oboljenjima. Osobe sa simp- 
tomima akutne respiratorne infekcije 


tak 
motefefofžsne: 
UDRUŽENJE MRVATSKIH TRGOVAČKIH u 

(nagli početak barem jednog od sljede- 
ćih simptoma: povišena tjelesna tempe- 
ratura, kašalj, kratak dah) uz ispunjene 
epidemiološke 

kriterije, kod kojih zdravstveni djelatnik 
postavi sumnju na infekciju koronavi- 
rusom hospitaliziraju se uz primjenu 
mjera izolacije, dijagnostike i liječenja. 
U slučaju da primijetite ove simptome, 
apeliramo da odmah nazovite svog 
liječnika ili epidemiološku službu. Opi- 
šite im svoje stanje i poslušajte njihove 
upute o daljem postupanju. 

Na području Općine Radoboj u prošlom 
vremenu od pojave bolesti COVID-19 
uzrokovane širenjem koronavirusa, 
nema službeno evidentiranih osoba po- 
zitivnih na prisutnu bolest, već postoji 
nekolicina osoba koje provode postupak 
samoizolacije zbog specifičnosti posla 
koji obavljaju i zbog razloga jer su se 
vratili u mjesto prebivališta iz posebno 
detektiranih područja. 

Kako bi dodatno upoznao mještane 

s aktualnom bolešću i mjerama koje 
potrebno provoditi Stožer civilne zaštite 
i Općina Radoboj poduzeli su određene 
korake. Tako je otvoren kontakt e-mail 
za mještane: stozercvoradoboj.hr na 
koji mještani svakodnevno mogu upući- 
vati pitanja u vezi funkcioniranja rada 
i života u novonastalim okolnostima 
oko širenja zarazne bolesti COVID-19 
uzrokovane koronavirusom. Također 
na službenoj Internet stranici Općine 
Radoboj dostupan je link ,COVID-19“ 
putem kojeg mještani mogu pratiti i 
saznati sve relevantne informacije, 
poveznice, postupanja i obavijesti 

o trenutnoj bolesti. Informacije se 


Pred vratima trgovine mješovitom robom u 
Radoboju nema gužve, a nema je ni ispred 
susjedne poljoprivredne apoteke 


redovno objavljuju i putem društve- 
nih mreža (Facebook stranice Općine 
Radoboj) kako bi bile dostupne što široj 
populaciji. 

Općina Radoboj i Stožer u suradnji s 
patronažnom medicinskom sestrom 
najpotrebnijim starijim i nemoćnim 
mještanima osigurali su i podijelili uz 
pomoć operativnih snaga mali paket 
zaštite - sredstvo za dezinfekciju ruku i 
površina, maske i rukavice. Stožer civil- 
ne zaštite u kontaktu je s operativnim 
snagama Stožera - vatrogascima DVD- 
a Radoboj, DVD-a Gornja Šemnica i 
DVD-a Jazvine, koji s članovima Stože- 
ra i Općinom Radoboj pomažu starijim 
i nemoćnim osobama (samačkim doma- 
ćinstvima) u dostavi hrane i lijekova, te 
obavljanju nužnih kućanskih poslova. 
Također, zajedničkom koordinacijom, 
obilaze teren, te ako uoče mještane koji 
se ne pridržavaju mjera, upozoravaju 

i upućuju na provedbu zaštite sebe i 
svih ostalih mještana. Općina 1 Stožer 
zatvorili su dječja igrališta i zabranili 
javna okupljanja, kulturna, sportska i 
društvena događanja s ciljem daljnjeg 
provođenja mjera nadležnih institucija 
za suzbijanje širenja novog koronaviru- 
sa, te dodatne zaštite svih mještana. 
Stožer civilne zaštite u suradnji s Op- 
ćinom Radoboj omogućio je sukladno 
Odluci i uputama Stožera civilne za- 
štite Republike Hrvatske i Stožera KZŽ 
izdavanje propusnica za mještane koji 
mogu napustiti mjesto prebivališta iz 
opravdanog razloga (vitalnih obitelj- 
skih razloga) elektronskim putem bez 
fizičkog kontakta i osobnim dolaskom u 
prostoriju općine poštujući sve protue- 

pidemijske mjere. Kako je od strane 
Nacionalnog stožera civilne zaštite u 
Pripremi digitalni sustav ,,e-propu- 
snica“ o početku i načinu radu istog 
pravodobno ćemo obavijestiti sve mje- 
štane, uz ponovni apel da propusnice 
koriste racionalno i u najpotrebnijim 
slučajevima. 

Stožer civilne zaštite i Općina Rado- 
boj kontinuirano apeliraju i na sve 
mještane da ako imaju saznanja za 
neke starije i nemoćne osobe (naročito 
samačka domaćinstva) kojima nema 
tko pomoći (ni rodbina, ni susjedi) 
da nas o tome obavijestite na telefon 
049/349-109 ili na e-mail stozercv(D 
radoboj.hr kako bi putem operativ- 
nim snaga mogli organizirati pomoć 
najranjivijoj skupini naših mještana. 
Temeljem praćenja i izvida stanja od 
stane članova stožera i operativnih 
snaga možemo reći da u prošlom 
vremenu nije bilo značajnijih kršenja 
mjera i uputa koje propisuju nadležne 
državne institucije u pogledu spre- 
čavanja širenja koronavirusa. Stoga 
smo zahvalni svim mještanima, 
ustanovama, tvrtkama, društvima, 
posebno liječnicima i bolničkom 


PRIVREMENO OGRANIČEN 
RAD SA STRANKAMA 


Radi preventivnog postupanja i zaštite zdravlja građana privremeno se 
ograničava rad sa strankama u Općini Radoboj, radi toga se privremeno 
ukidaju osobni dolasci mještana u prostorije općine. Mještani se mole da 
svu potrebnu komunikaciju prema Općini Radoboj obavljaju putem elektro- 
ničke pošte: opcinaQradoboj.hr, telefonski na brojeve 349 110 ili 349 109 ili 
običnom poštom. U slučaju hitnosti (dogovor ukopa, predaja ponuda za na- 
tječaje) potrebno je pozvoniti na zvono kod ulaznih vrata i pričekati dolazak 
djelatnika Jedinstvenog upravnog odjela. 

Radno vrijeme općinskih službi 


Zbog trenutne situacije u Hrvatskoj vezano uz epidemiju korona virusa, a 
sukladno uputi Ministarstva uprave organiziran je rad Jedinstvenog uprav- 
nog odjela Općine Radoboj tako da se osigura kontinuirano obavljanje poslo- 
va iz djelokruga Općine Radoboj. Tako je zbog novonastale situacije rad 
Jedinstvenog upravnog odjela organiziran na način da dio djelatnika radi 

od kuće, a dio radi na radnom mjestu kako bi se nesmetano mogli obavljati 
poslovi neophodni za funkcioniranje općinske uprave. Jedinstveni upravni 
odjel radi i dalje svakim radnim danom od 7 do 15 sati. Muzej Radboa zatvo- 
ren je za posjetitelje od 17. ožujka 2020. godine. Radi preventivnog postu- 
panja i zaštite zdravlja građana privremeno je ograničen rad sa strankama 

u Općini Radoboj tako da su privremeno ukinuti osobni dolasci mještana 

u prostorije općine. Stoga molimo mještane da svu komunikaciju prema 
Općini Radoboj obavljaju putem elektroničke pošte (opcinaQradoboj.hr), te- 
lefonski (049/349-110 i 349-109) ili običnom poštom. U slučaju hitnosti (dogo- 
vor ukopa, predaja ponuda na natječaje i sl.) potrebno je pozvoniti na zvono 
na vratima i pričekati dolazak djelatnika Jedinstvenog upravnog odjela. 


SKE oo rr DOO O OrakKAGCEĆĆ 


osoblju, djelatnicima Crvenog križa, 
vatrogascima, trgovcima, volonteri- 


Ispred radobojskog biffea ,Stefi“ nema 
ni jednog parkiranog automobila. Do 


ma, te svima onima koji neposredno 
pomažu svojim sumještanima i na 
bilo koji način u ovim teškim prili- 
kama, doprinose dobrobiti društva u 
cjelini. 

Svjesni smo i da dolaskom ljepšeg pro- 
ljetnog vremena nije moguće doslovno 
»ostati doma“ već da mještani moraju 
izaći u svoja dvorišta, voćnjake, 
vinograde i polja obavljajući svakod- 
nevne poslove. Stoga želimo napome- 
nuti da isto nije zabranjeno, već na 
neki način poželjno, ali naravno uz 
pridržavanje svih protuepidemijskih 
mjera (održavanje socijalnog razma- 
ka, higijene...). 

Kao zaključak možemo reći da smo 
trenutno zadovoljni epidemiološkom 
slikom i stanjem na području Općine 
Radoboj. Međutim, zbog okruženja i 
nepredvidivosti virusa pozivamo sve 
da i nadalje još jače i odlučnije prate i 
pridržavaju se mjera, uputa 1 pre- 
poruka nadležnih institucija u cilju 
sprečavanja širenja bolesti. 


ZABRA 


daljnjega nema ni kave, ni gemišta 


* 


- « 


i k 4 . 
Općinski načelnik Općine Radoboj, Anđelko Topolovec donio je u cilju suz- 
bijanja širenja zarazne bolesti COVID-19 Odluku o određenim zabranama 

u Općini Radoboj. Tako je od 17. ožujka privremeno za posjetitelje zatvoren 
Muzej Radboa, Zatvoreni su svi sportski tereni i igrališta, te prostori koje 
koriste udruge civilnog društva za svoje aktivnosti. Društveni domovi i ostali 
objekti u vlasništvu Općine Radoboj zatvaraju se za sva okupljanja. Ograniča- 
va se izravan rad sa strankama u općinskoj upravi, a mještani se upućuju na 
komunikaciju telefonom i elektroničkom poštom. Posljednji ispraćaji pokojni- 
ka na mjesnom groblju u Radoboju preporučuju se održavati u krugu obitelji. 
U skladu s odlukom Nacionalnog stožera civilne zaštite i Stožera civilne zaštite 
Krapinsko zagorske županije, zabranjuje se okupljanje građana na otvorenom 
i u zatvorenom prostoru. Provođenje ovih mjera nadzirat će Stožer civilne 
zaštite Općine pa se mole mještani da se pridržavaju zabrana i preporuka. 

KAKO DO 
PROPUSNICA 


Nakon što je Stožer civilne 
zaštite Republike Hrvatske 
donio odluku o zabrani na- 
puštanja mjesta prebivališta 

i stalnog boravka ukazala se 
potreba da se pojedincima to 
omogući uz izdavanje poseb- 
nih propusnica. Uz posjedo- 
vanje propusnice zabrana se 
ne odnosi na ,vitalni obi- 
teljski razlog, poput pruža- 
nja skrbi o djeci ili starijim 
osobama ili kupnja hrane i 
osnovnih potrepština“. Za 
izdavanje propusnice prema 
navedenim razlozima potreb- 
no je obratiti se Stožeru civil- 
ne zaštite Općine Radoboj. 
Zahtjev za izdavanje propu- 
snice može se poslati e-mai- 
lom: stozercveradoboj.hr ili 
telefonom unutar radnog vre- 
mena. Ako je zahtjev oprav- 
dan propusnica će biti izdana 
i dostavljena e-mailom ili će 
se moći podići u prizemlju 
općinske zgrade od 8 do 12 
sati. Zahtjev za izdavanje pro- 
pusnice mora sadržavati ime 
i prezime, adresu i OIB tra- 
žitelja, podatke o osobama o 
kojima treba brinuti, vrijeme 
korištenja propusnice, te broj 
telefona radi kontakta. Stožer 
civilne zaštite Općine Rado- 
boj jedino i isključivo može 
izdati propusnice, ako se radi 
o nužno opravdanim vitalnim 
obiteljskim razlozima, poput 
pružanja skrbi djeci ili stari- 
jim osobama ili kupnje hrane 
i osnovnih potrepština, a 
koje ne mogu obaviti unutar 
mjesta prebivališta. 
Zaposlenima propusnice 
izdaju poslodavci, a bolesni- 
cima koji trebaju zdravstvenu 
njegu u drugim sredinama 
obiteljski liječnik. 

Kakvaj je situacija u Osnovnoj školi “Side Košutić? 
Radoboj izvijestio nas je ravnatelj Dražen Gerić 


Poštovani roditelji 1 sumještani! 
Draga djeco! 


Na početku vas sve pozdravljam 
u ovim izvanrednim i teškim 
okolnostima, u trenucima kad 
učionice 1 školski hodnici zjape 
prazni, kadu njima nema dječ- 
jeg smijeha i žamora. 

Kao što i sami znate, od 
ponedjeljka, 16. ožujka 2020. 
godine, odlukom Vlade Repu- 
blike Hrvatske i Ministarstva 
znanosti i obrazovanja nastava 
se ne održava na klasičan način 
u školama, već se izvodi na 
daljinu. 

Što to točno znači? 

Za učenike nižih razreda na 
HRT3 u točno određeno vrijeme 
emitira se televizijski program 
nazvan , Škola na Trećem“. Tako 
televizijski program za prve ra- 
zrede počinje u 8 sati, za druge 
u 9 sati, za treće u 10 sati, a za 
četvrte razrede u 11 sati. U po- 
slijepodnevnim satima program 
se reprizira. Radni materijali 
uz , Školu na Trećem“ dostupni 
su svima na mrežnim strani- 
cama Škole za život - https:// 
skolazazivot.hr/materijali/ Uz 
televizijski program svaka učite- 
ljica razredne nastave otvorila 
je neku vrstu komunikacijskog 
kanala s učenicima svojeg razre- 


da. To su grupe unutar Vibera, 
WhatsAppa i Google Classroom 
programa. Tako su s učenicima 
u svakodnevnoj komunikaciji, 
tumače im novo gradivo, zadaju 
zadatke i pomažu u učenju. Za 
učenike viših razreda svaki je 
razrednik napravio virtualnu 
UČIONICU U programu Yammer 
u kojoj se nalaze svi učenici 
određenog razreda, ravnatelj, 
stručni suradnici 1 svi učitelji 
koji u tom razredu predaju. U 
tim virtualnim učionicama 
učitelji s učenicima svakodnev- 
no komuniciraju, održavaju 
nastavne satove, obrađuju novo 
gradivo, vježbaju, ponavljaju 

i razmjenjuju iskustva. Kao 
pomoć u radu na mrežnim stra- 
nicama Škole za život https:// 
skolazazivot.hr/video-lekcije/ 
nalaze se video - lekcije koje 
učitelji i učenici slobodno i u 
svakom trenutku mogu koristiti. 
Svakako je važno istaknuti kako 
je rad u takvom obliku izrazito 
zahtjevan 1 ovisi o puno čim- 
benika na koje teško možemo 
utjecati. Prvih je dana, primje- 
rice, bilo podosta problema s 
radom programa. Serveri su 
često padali, pa se ni učenici, ni 
učitelji nisu mogli prijavljivati. 
Međutim, to se posljednjih dana 
događa sve rjeđe. Isto tako, 


želio bih naglasiti, kako ovakav 
način rada podrazumijeva puno 
više od osmosatnog radnog 
vremena 1 iziskuje izrazit trud, 
kako učenika, tako i učitelja. 
Nije pretjerano reći kako učitelji, 
koji svoj posao žele obaviti kako 
treba, moraju biti ,,online“ cijeli 
dan, iščekujući kada će koji uče- 
nik zatrebati pomoć, dodatno 
objašnjenje ili poslati izvršen 
zadatak. Izvanredna 1 teška 
vremena zahtijevaju izvanredne 
i teške mjere. Stoga apeliram 

na sve sudionike odgojno - 
obrazovnog procesa, a pritom 
mislim na učenike, učitelje, ali 

i roditelje, da u ovim trenucima 
daju sve od sebe i surađuju, jer 
jedino tako nastava na daljinu 
može uspjeti. Imajmo razumi- 
jevanja jedni za druge, ali isto 
tako shvaćajmo svoje obaveze 
ozbiljno 1 odgovorno! Redovito 
pratite mrežne stranice škole 1 
Ministarstva znanosti i ob- 
razovanja na kojima se redo- 
vito objavljuju sve relevantne 
obavijesti. Uz nadu kako će se 
učionice i školski hodnici, što 
prije ponovno ispuniti dječjim 
žamorom 1 smijehom, te uz izra- 
zit ponos na sve učitelje naše 
škole koji ovih dana zaista daju 
sve od sebe, od srca vas pozdrav- 
ljam 1 želim sretan Uskrs. 


ZAŠTITNA SREDSTVA ZA STARIJE MJEŠTANE 


Kako bi zaštitila mještane 
starije životne dobi Općina 
Radoboj osigurala je pakete 
sa sredstvima za zaštitu. Uz 
pomoć članova dobrovolj- 
nih vatrogasnih društava iz 
Radoboja, Gornje Šemnice i 


Jazvina, mještanima starije 
životne dobi koji žive sami 
ili u staračkim domaćinstvi- 
ma podijeljena su sredstva 
za dezinfekciju ruku i 
površina, zaštitne rukavice 
i maske. Ujedno su mještani 


upozoreni da se pridržavaju 
uputa i da ostanu u svojim 
kućama, a svi oni kojima je 
potrebna bilo kakva pomoć 
da se obrate Općini Radoboj 
na broj telefona 349 110 ili 
349 109 od 7 do 15 sati. 

DO DOKTORICE SAMO UZ 
TELEFONSKU NAJAVU 


U ovo vrijeme u posebno 
složenoj situaciji nalaze se 
zdravstvene ustanove. U 
Radoboju doktorica Štefanija 
i sestra Višnja ulažu velike na- 
pore da obave svoju odgovor- 
nu dužnost. Kako se snalaze i 
o čemu trebaju voditi računa 
svi oni kojima je potrebna 
zdravstvena usluga ukratko 
nam je objasnila dr. Štefani- 
ja Kunštek. Zbog trenutne 
situacije vezane uz epidemiju 
do daljnjeg pacijenti ne smiju 
dolaziti u ambulantu bez 
prethodne telefonske najave. 
Na telefonski broj ambulante 
349 250 mogu se javiti tijekom 
cijelog radnog vremena, koje 
za sada ostaje nepromijenje- 
no. U slučaju kada bolesnici 
imaju povišenu tjelesnu tem- 
peraturu pacijenti ne smiju 
dolaziti u ambulantu bez 
prethodnog telefonskog kon- 
takta. Za snižavanje tjelesne 
temperature mogu se uzimati 
adekvatni lijekovi. Određenu 
liječniku dokumentacija kao 
što su otpusna pisma bolesni- 


Korona virus donio je nove obaveze sestri Višnji 
i doktorici Štefaniji, olakšajmo im prihvaćanjem 
i provođenjem određenih uputa i odgovornim 
ponašanjem 


ci mogu poslati i na e-mail: 
ord.kunštekegmail.com. 

U slučaju da pacijenti uz prat- 
nju moraju putovati u drugu 
zdravstvenu ustanovu, treba 
uz prethodnu najavu zatražiti 
izdavanje propusnice u am- 
bulanti, a propusnicu moraju 
imati i pacijenti koji dolaze u 
ambulantu, a ne stanuju na 
području Općine Radoboj. Sve 
to otežava rad naših zdrav- 
stvenih djelatnica pa stoga 
poštujmo preporuke i budimo 
strpljivi. 


NAČIN ODRŽAVANJA POGREBA | POSLJEDNJIH ISPRAĆAJA 


Sprovodi bez glazbe, cvijeća i 
većeg broja prisutnih 


U ovom za sve nas neobičnom 
vremenu, kada se moramo što više 
zadržavati u svojim domovima, 
okupljanja i kontakte svesti na 
najmanju moguću mjeru, kada 
su se naše navike 1 način života 
iz temelja promijenili, promije- 
nio se 1 način pogreba i ispraćaja 
naših najmilijih. U tom smislu je 
Stožer civilne zaštite Republike 
Hrvatske 20. ožujka 2020. godine 
donio mjere o načinu održavanja 
pogreba i posljednjih ispraćaja. S 
obzirom na velik rizik prijenosa 
bolesti COVID - 19 prilikom okup- 
ljanja većeg broja osoba na istom 
mjestu pogreb, posljednji ispraćaj 
i polaganje urne održava se u kru- 
gu najuže obitelji 1 predstavnika 
vjerske zajednice (svećenika) po- 
štujući upute i mjere koje donosi 
Hrvatski zavod za javno zdrav- 
stvo. Obavijest o smrti (osmrtni- 
ca) ne smije sadržavati podatke o 


mjestu i vremenu održavanja po- 
greba, posljednjeg ispraćaja 1 po- 
laganja urne. Isto tako obustavlja 
se organiziranje glazbenih usluga 
i usluga dostave cvijeća. Niti je- 
dan od sudionika ne smije imati 
povišenu tjelesnu temperaturu 
niti imati simptome akutne res- 
piratorne infekcije. U cilju zaštite 
zdravlja svih nas, molimo sve da 
se 1 u tim tužnim 1 teškim trenuci- 
ma pridržavaju propisanih mjera 
Stožera civilne zaštite Republike 
Hrvatske. 


Ispred ljekarne sve po uputama x ) 


PRVI ZARAŽENI U 
OPĆINI RADOBOJ 


Stožer civilne zaštite Krapinsko zagorske županije 
31. ožujka objavio je da je među pet novozaraženih 
u Krapinsko zagorskoj županiji i jedan iz Općine 
Radoboj.Budući da iz Općine Radoboj ima veći broj 
vozača kamiona, koji putuju širom Europe, da ima- 
mo poduzetnike koji također odlaze u druge države 
te da se dobar broj zaposlenih u drugim državama 
vratio svojim kućama bilo je za očekivati da će se 
kad tad pojaviti i netko pozitivan na korona virus. 
Neslužbeno se saznaje da je nekoliko desetaka oso- 
ba iz Općine Radoboj u samoizolaciji, ali konkret- 
ne podatke o tome nismo uspjeli saznati. Navodno 
službenici policije povremeno provjeravaju drže li 
se svi koji su u samoizolaciji propisanih mjera. 
OSTANITE DOMA I PRIDRŽAVAJTE SE UPUTA NAD- 
LEŽNIH JER ĆETE SAMO TAKO ZAŠTITITI SVOJE 
NAJBLIŽE I SPRIJEČITI ŠIRENJE BOLESTI. 


Sklapanje braka bez svečanosti 


Stožer civilne zaštite Republike Hrvatske 20. ožujka 2020. donuo je Od- 
luku o mjerama prilikom sklapanja braka. S obzirom na rizik prijeno- 
sa bolesti COVID-19 prilikom okupljanja većeg broja osoba na istom 
mjestu, uvode se tako protuepidemiološke mjere prilikom sklapanja 
braka, te održavanja svadbenih svečanosti u trajanju od 30 dana. 
Sklapanje braka, u građanskom ili vjerskom obliku održava se isklju- 
ČIVO U krugu najuže obitelji, te službene osobe ili predstavnika vjerske 
zajednice. Kod toga valja poštovati mjere i upute koje donosi Hrvatski 
zavod za javno zdravstvo, a ni jedan od sudionika ne smije imati povi- 
šenu tjelesnu temperaturu, niti simptome respiratorne infekcije. 
Obustavlja se održavanje svih oblika svadbenih svečanosti, a stožeri 
civilne zaštite dužni su osigurati provedbu i nadzor provođenja ovih 
mjera. Povoljna je okolnost što se u vrijeme korizme i onako ne sklapaju 
brakovi, a vjerujemo da će opasnost od koronavirusa barem do ljeta 
nestati. 


Početak 2020. godine donio nam je 
lijepo, gotovo proljetno vrijeme, da bi 
ono za što smo znali da se širi tamo 
negdje daleko u Kini došlo i do nas. 
Prije nešto više od mjesec dana u 
Hrvatskoj su registrirani prvi oboljeli. 
Uslijedilo je uvođenje brojnih mjera 
kako bi se širenje virusa ograničilo, ali 
unatoč svemu svakog je dana sve više 
pozitivnih na bolest, a imamo i prve 
preminule. Uslijedio je uz to i snažan 
potres koji je pogodio Zagreb i okolicu, 
a dobro se osjetio ina području Općine 
Radoboj. Vrijeme kao da se pridružilo 
svemu tome, kada smo se ponadali da 
je zima iz nas došlo je zahlađenje, sni- 
jeg i smrzavica. Poštujući preporuke i 
zabrane Stožera civilne zaštite s razine 
Republike i mi smo se našli u situaciji 
da se ne možemo kretati po želji, da ne 
možemo na posao, da je radno vrijeme 
trgovina ograničeno, mnoge su i zatvo- 
rene, a zatvoreni su i svi ugostiteljski 
objekti, sprovodi i vjenčanja ne mogu 
se odvijati u skladu s tradicijom, nema 
susreta i okupljanja. U Općini Radoboj 
uz vlasnike ugostiteljskih objekata u 
tešku su situaciju došli i privatni po- 
duzetnici koji su kao oni u putničkom 
prometu, morali prekinuti gotovu svu 
aktivnost, dok su oni u proizvodnom 
sektoru morali smanjiti broj radnika, a 
samim tim i proizvodnju. Štete će biti 

Procvale su i rane kruške, višnje i šljive. 
Hoće li biti ploda pitanje je sada? 


velike, za pretpostaviti je da se neki na- 
kon svega toga neće moći vratiti u stari 
kolosijek, da će morati zatvoriti radnje 
i potražiti nove mogućnosti.No za do- 
datne probleme pobrinula se priroda. 
Travnjaci i livade puni su raznovrsnog 
cvijeća, voćke su procvjetale, ali je 
pitanje hoće li biti ploda, jer su niske 

EPIDEMIJA COVID-I 
NOCNE TEMPERATI 


Brojnim mještanima u ovoj situaciji dobro dođe svakog 
jutra kombi pekare ,Miško“ jer bez odlaska u trgovinu 
mogu uz kruh kupiti, još neke kućanske potrepštine 


noćne temperature već učinile svoje, a 
svi su izgledi da će voćari i ove godine 
ostati bez krušaka, marelica, treša- 
nja, breskva i drugih ranih sorti voća. 
Mnogi će cvjetovi stoga ostati samo na 
ovim stranicama u obliku fotografije, a 
da ujesen nećemo imati priliku snimiti 
plodove. 

Marelice su prve procvale, ali su zbog toga i prve nastradale. Cvijet se 
zbog niskih temperatura posušio i od slasnih plodova neće biti ništa 


32 m o 


» POTRES, SNI 
RE ISPOD NIŠ 


Cvjetovi tratinčice, jedne od najljekovitijih biljki, 
jaglaca, ljubičice i drugih proljetnica prekrili su 
livade i vinograde 


ka 
| I oni su u prisilnoj «izolaciji 
uz ograničenje kretanja 

NOVOSTI IZ OSNOVNE ŠKOLE 


SIDE KOŠUTIĆ U RADOBOJU 


NASTAVA NA DALJINU 


DRUGAČIJI NAČIN 
RADA | ŽIVOTA 


Okolnosti s kojima se susrela Hrvatska, 
izazvane pandemijom koronavirusa, 
navele su sve građane, pa i nas učitelje, 
na drugačiji način života i rada. 
U početku, kada smo radili pripremne 
radnje za virtualnu nastavu, nadali smo 
se da se samo pripremamo, ali ne i da će 
do toga zaista i doći. Prvi tjedan pro- 
šao je vrlo radno i neprestano smo bili 
»online“ sa željom da pomognemo svim 
našim učenicima da se uključe u virtu- 
alne učionice, bez obzira na njihovu dob 
ili prethodno iskustvo u informacijskim 
tehnologijama. Osim tehničkih priprema 
za ovakav način rada, nastojali smo i 
istog trena odgovoriti na brojne poruke 
i e-mailove učenika i roditelja, ohrabri- 
ti ih, potaknuti ili jednostavno pružiti 
osnovne informacije o novoj organizaciji 
rada. I dalje smo neprestano ,online“ 
- kako bi učenici dobili povratne infor- 
macije o svom radu, sve njihove uratke 
treba pogledati, ispraviti ina kraju im se 
javiti povratnom informacijom. Ovakav 
način rada zaista iziskuje puno veći an- 
gažman učitelja. Odjednom radimo kao 
u uredu, za računalom, a izgubilo se ono 
najvažnije - živa riječ između učitelja 
i učenika; pogled kojim učitelj potiče 
učenike, osmijeh kojim ohrabruje, šale 
koje radnu atmosferu čine ugodnom... 
Moramo imati na umu da ova situacija 
nije nova samo nama učiteljima, već 
i našim učenicima. Vjerojatno nismo 
ni svjesni koliko informacija oni sada 
odjednom primaju, svatko od nas želi 
pružiti nastavne sadržaje svoga pred- 
meta najbolje što može, pa ih ponekad 
i preopteretimo s previše zadataka. Na 
kraju, moram pohvaliti naše učenike koji 
su zaista aktivni, trude se najbolje što 
mogu odraditi svoje zadatke i zainteresi- 
rani su za rad, što je vidljivo iz njihovih 
dodatnih pitanja i ažurnosti u rješavanju 
zadataka. Iako smo se odjednom našli 
u ,školi budućnosti“, vjerujem da svi za- 
jedno željno očekujemo dan kada ćemo 
se vratiti u naše učionice, zajedno učiti, 
otkrivati, razgovarati, raspravljati, pa i 
odrastati. Do tada, budimo jedni drugi- 
ma podrška, jer ćemo jedino međusob- 
nom pomoći, podrškom i solidarnošću 
uspješno prebroditi izazove koji su pred 
nas postavljeni. 

Učiteljica Tamara Poljak 


Jasenka Marmilić 


Pripremila: 

100. DAN NASTAVE! 


Učenici 1. i 2. b razreda u ponedjeljak, 
9. ožujka 2020., obilježili su 100. dan 
nastave. Cijeli dan bio je u znaku broja 
100. Na satu Hrvatskoga jezika učenici 
2.r. napisali su 100 imenica, a učenici 1. 
r. 100 riječi pomoću do sada obrađenih 
slova. Zatim je svaki učenik čitao zadani 
tekst 100 sekundi. Na satu Matematike 
učenici su zbrajali i oduzimali 100 za- 
dataka - 1. r. do broja 10, a 2.1. do broja 


100. Tjelesna i zdravstvena kultura isto 
je bila zanimljiva jer su učenici izvodili 
10 različitih vježbi 10 puta i tako došli 
do broja 100 (čučnjevi, preskakanje vi- 
jače, trčanje u krug, gađanje loptom...). 
Na kraju dana svi učenici dobili su 
zaslužene diplome za uspješno prove- 
denih 100 dana u školi. 


Učiteljica Tamara Poljak 


NEDOSTAJU NAM 
ŠKOLSKE KLUPE 


Zbog koronavirusa od 16. ožujka mi (uče- 
nici) se ne budimo u šest ili sedam sati, 
ne idemo u školu, ne dobivamo brojčane 
ocjene, ne vidimo svakodnevno svoje 
učitelje... Od toga dana mi te stvari radi- 
mo na malo drugačiji način. Probudimo 
se nekoliko minuta prije osam i nastavu 
gledamo preko računala, laptopa, tableta 
ili televizora. To sve, ako želimo, može- 
mo raditi i u pidžami. Višim razredima 
učitelji svakodnevno šalju različite ma- 
terijale, zadatke, prezentacije, digitalne 
listiće, dok niži razredi nastavu gledaju 
preko televizije, a kada odgledaju svoj 
dio programa, dobivaju zadatke od svojih 
učiteljica koje trebaju napraviti. Sada, 


kada smo kod kuće, nećemo zapamtiti 
toliko stvari u usporedbi s time koliko 
bismo zapamtili u školi. Svaki od učitelja 
uvijek bi nam dobro pojasnio gradivo 
na neki zanimljiv način, dok sada, kada 
smo kod kuće, toga nema. Digitalna 
nastava je dobra (ponekad i zanimljivija 
od uobičajene), ali vjerujem da svim 
učenicima već sada nedostaju školske 
klupe, hodnici, učitelji i svi prijatelji koji 
u školi borave s njima. Svi se nadamo da 
će ovo grozno stanje uskoro proći i da 
ćemo još puno puta ove školske godine 
zakoračiti školskim hodnicima i vidjeti 
svoje učitelje. 

Anamarija Draganić, 7.b 

MICRO:BIT-OVA 


Dana 6. ožujka 2020. godine započeli 
smo u višim razredima projekt čija 

je tematika vezana uz informacijsku 
tehnologiju. IT, točnije jednostavnije 
programiranje takozvanih micro:bit- 
ova i zadaće koje svaki IT-jevac treba 
moći s lakoćom obavljati; od instalacije 
Windowsa, pa sve do pobližeg prikaza 

"7 Kadi 


__ 


b 

ključnih komponenti zaduženih za rad 
računala. Već sada je zainteresiranost 
velika u tolikoj mjeri da su učenici 
podijeljeni u dvije grupe, međutim, 
ukoliko će biti još zainteresiranih 
osnovnoškolaca isti su i više nego do- 
brodošli. Zahvaljujem se nastavnicima 
za pomoć u organizaciji, a posebno se 


Radionica programiranja 


zahvaljujem ravnatelju Draženu Geriću 
na ukazanom povjerenju. Svi smo 
uvelike ponosni na nove aktivnosti i 
projekte koji su realizirani ili će tek biti 
realizirani u ovom našem, predivnom 
nam Radoboju! 


Voditelj radionice Tin Macan 


DAN RUŽIČASTIH 


MAJICA 


Zadnja srijeda u mjesecu veljači posve- 
ćena je borbi protiv vršnjačkog nasilja. 
Ove godine u aktivnosti se aktivno 
uključila studentica Lana Bistrović koja 
je pripremila posebnu perilicu rublja. 
Kako nam u borbi protiv nasilja može 
pomoći perilica rublja? Učenici su na 
papirnate košuljice najprije napisali 
neke loše stvari koje su doživjeli od 
svojih vršnjaka. Poneke situacije smo 
prokomentirali, a potom potrgali sve 
papiriće i ubacili ih u posebnu perilicu. 


Nakon toga su na čiste, oprane maji- 

ce rozih boja napisali kako bi izrazili 
dobrodošlicu novom učeniku u razredu, 
te riječi koje ih usrećuju. Ove poruke 
izložili su u hodniku škole. Slijedilo je 
otiskivanje ruke obojane ružičastom bo- 
jom na perilicu, što se posebno dopalo 
najmlađim učenicima. Obilježavanje 
Dana ružičastih majica završili smo 
pjevanjem pjesme Ne rugaj se. 


Učiteljica Vesna Horvat 


t 

IZ DJEČJEG VRTIĆA ŠKRINJICA RADOBOJ 


VRTIC PRIVREMENO BEZ DJECE 


Sredinom ožujka, s ciljem prevencije 
širenja bolesti COVID-19, Dječji vrtić 
»škrinjica“ u Radoboju privremeno je 
obustavio rad. Suglasno preporukama 
Nacionalnog stožera za civilnu zaštitu 
Dječji vrtić pruža usluge kroz dežurstva 
isključivo radi onih roditelja koji nema- 
ju nikakvu mogućnost zbrinjavanja dje- 
ce. U ovom periodu u vrtiću je naprav- 
ljena kompletna dezinfekcija prostora, 
igračaka i svih materijala, osvježeni su 
zidovi, te je posađeno drveće u dvorištu 


Početkom ožujka u Dječjem vrtiću 
»škrinjica“ Radoboj započele su aktiv- 
nosti na temu proljeća. Djeca u mlađim 
skupinama igrala su stolno - manipula- 
tivne društvene igre s pravilima motiva 
vjesnika proljeća, istraživala su male 
životinje (leptire, kukce i bubamare), 
igrala se bojama, pjevala pjesmice i 


vrtića. U sobama dnevnog boravka od- 
gojiteljice su za djecu pripremile nove 
zanimljive poticaje, aktivnosti i centre 
za igru. Što se tiče odgojno - obrazovnog 
rada redovitog programa, predškolskog 
i programa engleskog jezika obavlja 

se na daljinu, putem Facebook strani- 
ca vrtića kao i kroz whats App grupe. 
Roditeljima su na raspolaganju ideje za 
raznovrsne aktivnosti, različiti zadaci 
za predškolarce kao i za engleski jezik, 
koje mogu odraditi sa svojim mališani- 


slušala priče o proljeću. Nije izostalo 

ni slikanje i crtanje stabala, proljetnog 
cvijeća, te izrađivanje cvijeća od krep 
papira. Svoj dio aktivnosti djeca starije 
dobi odradila su kroz razne logopedske 
igre, glasovnu analizu i sintezu, pre- 
poznavanje početnog i završnog glasa, 
rastavljanje slogova, te ispisivanje slova 


Stiglo je proljeće 


ma u periodu dok je za sve nas najbolje 
da ostanemo doma. Djeca su prihva- 
tila ponuđene sadržaje aktivnosti kod 
svojih kuća što između ostalog pokazuje 
činjenica da nam šalju fotografije, što 
znači da funkcionira i rad na daljinu. 
U vrtiću je sve spremno za ponovni 
prihvat djece, čemu se jako radujemo i s 
nestrpljenjem očekujemo zeleno svjetlo 
nadležnih institucija, kako bi se to i 
ostvarilo. 

Ravnateljica: Ivana Žlabur 


i riječi. Sve je upotpunjeno prepri- 
čavanjem priča vezanih uz proljeće, 
razgovor o godišnjim dobima i drugim 
zanimljivostima. U srednjoj starosnoj 
skupini djeca su radila na projektu ,,Za- 
nimanja ljudi“, dok se starija grupa ba- 
vila projektom ,Sigurni u prometu“ što 
će uskoro biti prezentirano roditeljima. 

Za djecu u Dječjem vrtiću ,Škrinjica“ 

u Radoboju posebni je događa kada im 
dođu u posjet gosti. Tijekom ožujka tako 
su došli učenici Srednje škole za cestov- 
ni promet iz Zagreba s kojima je ostva- 
rena divna suradnja u sklopu projekta 
djece starije skupine ,Sigurni u pro- 
metu“. Gosti su djeci prezentirali bitne 
stvari vezane za sigurnost u prometu, 
pjevali prigodne pjesmice i pripremili 
zanimljiv crtić o prometnim pravili- 

ma, te su s djecom izrađivali prometne 
znakove. Djeca srednje dobne skupine 
imala su priliku ugostiti majku prijatelja 
Davida koja je izuzetno vješta u izradi 
cvijeća od krep papira. Djeci i odgojite- 
ljima prezentirala je svoj način rada i svi 
su se okušali u izradi raznih proljetnica. 
Predivno cvijeće izloženo je uz sam ulaz 
u vrtić i služi kao posebni ukras. 

USKRSNI OBREDI U ŽUPNOJ CRKVI PRESVETOG 
TROJSTVA U RADOBOJU BEZ VJERNIKA 


Drage župljanke i dragi 
župljani svako vam dobro! 


U ovom trenutku je cijeli 
svijet u teškom razdoblju. 
Suosjećali smo s ljudima 

iz Kine kad se pojavila 
epidemija izazvana 
COVID-19 virusom, no 
virus je stigao i na naša 
vrata. Zemlje u Europi, prije 
svega susjedna nam Italija 
trpi teške posljedice, te nas 
poučava da moramo biti 

još više odgovorni prema 
sebi i drugima, te poštivati 
preporuke epidemiologa. 
Našu domovinu dosegla je 
još jedna poteškoća, nažalost 
Zagreb i okolicu, uključujući 
i dijelove našeg Hrvatskog 
zagorja, pogodio je potres. 

U samo nekoliko sekundi 
ljudi su izgubili nešto što 

su stvarali godinama, zato 
iskoristimo ovo vrijeme u 
kojem smo ograničeni u 
kretanju, za promišljanje 

o svojem življenju. Često 

u vremenu blagostanja 
zaboravljamo koliko smo 
krhki ako u svoj život ne 
uključimo Boga! Zahvalimo 
Mu na svemu što imamo, jer 
Bog je uvijek uz nas, kako u 
lijepim trenucima, tako iu 
zahtjevnim. On nam pomaže 
u svim teškoćama s kojima se 
susrećemo. 


Korizmom se pripremamo 
za najveći kršćanski blagdan 
- Uskrs. Ove godine korizmu 
proživljavamo drugačije. 
Zbog već spomenutih teškoća, 
od 20. ožujka na snazi je 
zabrana javnog okupljanja 
koja nas je onemogućila u 
zajedničkim pobožnostima 

1 slavljenju Svete mise. No, 

to nas ne smije udaljiti od 
molitve, svećenici redovito 
provode obrede samostalno, a 
vjernici su pozvani da se mole 
u svojoj obitelji, te sudjeluju 
na misama koje su uključene 
u program javne televizije. U 
svoje molitve uključujemo 1 
nakane za sve ljude u borbi 
protiv svih napasti duha i 
tijela. Svjedoci smo ljudske 
solidarnosti, medicinsko 
osoblje kroz velike napore 
pomaže ljudima da se lakše 
izbore u svojoj muci. Budimo 
imi, svatko na svoj način 
solidarni, pomognimo gdje i 
kako možemo. 


BLAGOSLOV USKRSNOG 
DORUČKA U SVOM DOMU 


Kako se zbog zabrane okupljanja uskrsni obredi 
neće moći održati uz nazočnost vjernika, održavat 
će se u župnoj crkvi, ali bez vjernika prema sljede- 


ćem rasporedu: 


Cvjetnica - u 10 sati, Veliki četvrtak - u 17 sati, Ve- 
liki petak - u 16 sati (kapela Srca Isusova u Lepaj- 
cima otvorena od 9 do 17 sati, pojedinačni križni 
put), Velika subota - crkva otvorena za pojedinač- 
no klanjanje Božjem Grobu od 9 do 17 sati, Uskrs 
- 9 sati blagoslov uskrsnog doručka, svaka obitelj u 
svojem domu, nakon toga Sveta misa. 


Pobožnost križnog puta 
ukazuje da je i Isus trebao 
pomoć, ali nitko mu nije 
priskočio, već su trebali 
prisiliti Šimuna Cirenca 

da pomogne - treba li i nas 
prisiliti da pomognemo 
drugima? Put Ljudskog 
spasenja nije bio lagan, Isus 
je na tom putu tri puta pao, 
no nije stao, nije odustao, već 
je hodao put svojeg svršetka 
da bi nama dao život vječni! 
Nemojmo odustati kad je 
teško, ustrajmo u činjenju 
dobrih djela! Mediji nisu 
značajno popratili, no u 
Italiji se svećenik predao 
ovozemaljskoj smrti kako 

bi ,,svoj“ respirator dao 

na korištenje potrebitijem. 
Uzmimo ovaj primjer, 
živimo život solidarnosti i 
brige za bližnje, nemojmo 


zanemarivati tuđe potrebe 
zbog svojih želja. 

I koliko god se trenuci čine 
teški, nemojmo očajavati, 
blagdan Uskrsa najbolje 
pokazuje kako nakon 

tame i tuge koju osjećamo 
proživljavajući Veliki petak, 
dolazi svjetlost, Gospodinova 
pobjeda smrti! Svjetlo 
uskrslog Krista neka nam 
bude vodilja kroz sve trenutke 
života našega. 

Stoga s vjerom i molitvom, 
puni pouzdanja da će nam 
Gospodin unijeti vedrinu i 
snagu u naš život, slavimo 
blagdan Uskrsa, a ja svima 
Vama želim: 

SRETNE I 
BLAGOSLOVILJENE 
USKRSNE BLAGDANE! 


Vaš župnik, Tomislav Novosel 

ZBOG EPIDEMIJE KORONAVIRUSA NEMA UTAKMICA NI TRENINGA 


Lopta do daljnjeg u stanju mirovanja 


U Nogometnom klu- 

bu Radoboj sve je bilo 
spremno za nastavak 
natjecanja u županijskim 
nogometnim ligama. 
Izvršena je preregistra- 
cija igrača svih dobnih 
skupina, krenulo se s 
održavanjem treninga,a 
onda je koronavirus sve 
prekinuo. Kada će se lop- 
ta ponovo staviti u pogon 
ovog trenutka nitko ne 
zna, igračima je prepo- 
ručeno da individualno 
treniraju kod svojih kuća 
i čekaju da se sve vrati u 
normalu.U međuvreme- 
nu završena su natjeca- 
nja ekipa mlađih dobnih 
skupina u okviru zimske 
lige ,Hude ose“ koju je 
organizirao NK Radoboj. 
Nakon razigravanja po 
skupinama održana su 
završna natjecanja. 

Po lijepom proljetnom 
vremenu uz prisutnost 


brojnih gledatelja 8. ožuj- 


ka igrale su se utakmice 
za treće i prvo mjesto. 


STARIJI PIONIRI: 


Treće mjesto: 


FINALE: 


Najbolji golman: 
Mateo Šćuric 
NK Pregrada 


Najbolji strijelac: 
Renato Juranić (8) 
NK Pregrada 


Najbolji igrač: 
Lovro Tepić 
NK Mladost 


Redoslijed: 
1. Mladost 
2. Pregrada 
3. Jedinstvo 
4. Ivančica 


Pobjednici u skupini [87 
LIMAČI“ NK Radoboj (i 


Najbolji strijelac među Limačima, 
Jan Gluhak NK Radoboj 


Ko i Li 
| 


meni 4 


| NK Radoboj dobio na 


poklon kosilicu 


Sjeverna tribina 
uvijek je bila puna 


fi disa. MLAĐI PIONIRI: 


Treće mjesto: 


FINALE: 


Najbolji golman: 
Luka Sović 
NK RUDAR 


Najbolji strijelac: 
Mihael Mutak (11) 
NK RUDAR 


Najbolji igrač: 
David Lovrenščak 
NK Pregrada 


Redoslijed: 

1. Rudar (Dz) 
2. Zagorec (Kr) 
3. Pregrada 

4. Tondach 


LIMAČI : 
Treće mjesto: 


FINALE: 


Najbolji golman: 
Darijan Kruhek 
NK Sloga 


Najbolji strijelac: 
Jan Gluhak (10) 
NK Radoboj 


Najbolji igrač: 
Borna Grmovšek 
NK ZAGOREC 


Redoslijed: 
1. Radoboj 
2. Zagorec 
3. Gaj 

4. Sloga 


Na kraju su svi bili zadovoljni 
najbolji su dobili nagrade 

i priznanja, a NK Radoboj 
razveselio je poklon načel- 
nika Općine Radoboj Anđela 
Topolovca, kosilica za travu. 


v 
o U o 
Cestit i Glagostovljen Ustrns 
o 4 o o o 4 o 
iSeunjen mirom £ obiteljstam 
% .v š Je 
zajednstvom u ime Ojećine 
. v 
Radoboj zele Vam 
općinski načelnik Anđelko Topolovec, predsjednik 
Općinskog vijeća Igor Cigula, zamjenik općinskog 


načelnika Stjepan Sirovec, vijećnice i vijećnici 
Općinskog vijeća te djelatnici Jedinstvenog 


upravnog odjela Općine Radoboj 
bi. 


OSTANITE DOMA, 
ČUVAJTE SEBE I SVOJE BLIŽNJE! 


